PATVIRTINTA

Klaipėdos Prano Mašioto

progimnazijos direktoriaus

2024-01-05 įsakymu Nr. V-1

**KLAIPĖDOS PRANO MAŠIOTO PROGIMNAZIJOS**

**2024 M. BIBLIOTEKOS VEIKLOS PLANAS**

**I. bendrosios nuostatos**

Biblioteka savo veiklą grindžia Lietuvos Respublikos Konstitucija, LR bibliotekų įstatymu, bibliotekos bendraisiais nuostatais ir taisyklėmis, bibliotekininkes pareiginiais nuostatais, LR švietimo ir mokslo bei kultūros ministerijų įsakymais, kitais teisės aktais.

**II. 2023 metų plano įgyvendinimo analizė**

2023 metais bibliotekos fondas pasipildė 96 vnt. grožinės literatūros knygų ( 78 naujų pavadinimų) už 548,12 Eur. Iš jų nupirktos iš krepšelio lėšų - 21 vienetai už 301,82 Eur. ir skaitytojų dovanotos - 44 vienetai už 180,00 Eur.

2023 metais iš krepšelio lėšų nupirkta 638 vnt. vadovėlių už 9722,83 Eur. Progimnazija dalyvavo projekte Nacionalinės švietimo agentūros įgyvendinamame ESF projekte „Skaitmeninio ugdymo turinio kūrimas ir diegimas“ (Nr. 09.2.1-ESFA-V-726-03-0001). Vadovėliams pirkti 1-me etape gauta 14 481,66 Eur. Nupirkta 930 vnt. vadovėlių už 13 851,42 Eur. Kitiems metams perkeltas sutaupytas likutis 629,71 Eur. 2 etape, papildomai iš Švietimo, mokslo ir sporto ministerijos, gauta 9166,60 Eur. ir nupirkta 624 vnt. vadovėlių darbui pagal atnaujintas ugdymo programas. Lėšos sėkmingai įsisavintos, paruoštos ataskaitos ir atsiskaityta už panaudotas lėšas.

Iš viso nupirkta 2192 vnt. už 32 740,85 Eur.

2023 metais bibliotekoje buvo 354 registruotas skaitytojas. 2023 m. bibliotekoje iš viso apsilankė 4421 lankytojai. Išduota 1368 vnt. knygų.

Bibliotekoje rengtos literatūros parodos: „Klaipėdos krašto prijungimo prie Lietuvos 100-metis“, foto paroda "Aš skaitau", skirta Knygnešio dienai, dovanotų knygų paroda “Knygų Kalėdos 2022“, literatūros paroda „Prano Mašioto gyvenimo ir kūrybos puslapiai“, skirta 160-osioms gimimo metinėms.

Paminėtas Prano Mašioto 160 gimtadienis. Mokytojai buvo pakviesti į Prano Mašioto 160-ojo gimtadienio popietę.

Pirmokai dalyvavo ekskursijoje į progimnazijos biblioteką ,,Pirmoji kelionė į knygų šalį“ (susipažino su mokyklos biblioteka, naudojimosi taisyklėmis ir tapo naujais skaitytojais).

Bibliotekoje, kartu su logopede-spec. pedagoge L. Sirutyte pravesta pamoka, skirta Vaikų knygos dienai paminėti, „Mokausi bibliotekoje“. Joje dalyvavo 3-čių klasių mokiniai, turintys specialiųjų ugdymosi poreikių. Gerąja patirtimi pasidalinta Klaipėdos miesto mokyklų bibliotekininkų forume "Mokyklos bibliotekininko vaidmuo mokyklai diegiant įtraukųjį ugdymą", skaitytas pranešimas „Bendradarbiavimas organizuojant pamokėles bibliotekoje spec. poreikių vaikams „Mokausi bibliotekoje“.

Pirmą kartą progimnazijos biblioteka dalyvavo Tarptautiniame mokyklų bibliotekų projekte „Baltų literatūros savaitė/Baltu literatūras nedela“. Projekto tikslas – populiarinti skaitymą, giminiškų tautų Lietuvos ir Latvijos - literatūrą, kultūrą, tarpkultūrinius ryšius, bendradarbiavimą, gerinti mokinių skaitymo gebėjimus. Bibliotekininkė A. Tilvikienė gavo Vytauto Didžiojo universiteto HMF Letonikos centro vadovės padėkos raštą, už bendradarbiavimą organizuojant projekto veiklas, supažindinant mokyklos bendruomenę su Latvijos literatūra, kultūra ir istorija.

Naujai gautos knygos suvestos į MOBIO elektroninį katalogą. Sukurti 65 nauji katalogo įrašai. Iš viso MOBIS kataloge yra 6966 įrašas. Programoje vykdomas naujai gautų bibliotekos dokumentų katalogavimas, apskaita, skaitytojų aptarnavimas ir literatūros išdavimas.

Akcijos “ Bibliotekų Knygų Kalėdos “ metu surinkta 44 vnt. knygų.

Bibliotekininkė A. Tilvikienė kėlė kvalifikaciją ir plėtojo profesinio tobulėjimo kompetenciją :

1. 2023-01-03 32 akad. val. mokymai "Integruota praktinė mokymo programa šiuolaikinės mokyklos mokytojams-bibliotekininkams". VšĮ "Edukacijos forumas":

2. 2023-01-04 1 akad. val. susirinkimas "Ugdymo įstaigų bibliotekininkų metodinio būrelio susirinkimas". Klaipėdos miesto PŠKC;

3. 2023-01-11 2 akad. val. mokymai "Koks yra mokytojų padėjėjų vaidmuo šiuolaikinėje mokykloje?". VšĮ "Mokymosi mokykla";

4. 2023-02-02 2 akad. val. internetinė paskaita "Naujo literatūros vadovėlio 5 klasei struktūra ir mokymo(si) galimybės. Serija "Horizontai". UAB "Šviesa";

5. 2023-03-21 2 akad. val. internetinė paskaita "EDUKA skaitmeninis turinys naujoje vadovėlių serijoje "Maži milžinai". UAB "Šviesa";

6. 2023-03-31 6 akad. val. seminaras "Kompetencijomis grįsto ugdymo turinio atnaujinimo tendencijos". Klaipėdos miesto PŠKC;

7. 2023-04-30 16 akad. val. išvyka-seminaras "Mokytojo asmeninis veiksmingumas". Klaipėdos miesto PŠKC;

8. 2023-06-05 40 akad. val. mokymai "Misija - įtraukusis ugdymas 2023". VšĮ "Mokymosi mokykla";

9. 2023-10-09 2 akad. val. susirinkimas "Ugdymo įstaigų bibliotekininkų metodinio būrelio susirinkimas". Klaipėdos miesto PŠKC;

10. 2023-10-10 8 akad. val. mokymai "Skaitymo gebėjimus skatinančios veiklos ir jų taikymas pamokose". VšĮ "Mokymosi mokykla";

11. 2023-10-26 3 akad. val. metodinis renginys "Įtraukusis ugdymas-mitai ir tikrovė". Klaipėdos rajono švietimo centras;

12. 2023-11-30 3 akad. val. gerosios patirties renginys-forumas "Mokyklos bibliotekininko vaidmuo mokyklai diegiant įtraukųjį ugdymą". Klaipėdos miesto PŠKC.

Bibliotekininkė A. Tilvikienė dalyvavo Klaipėdos miesto mokyklų bibliotekininkų metodinio būrelio susirinkimuose ir organizuojamose veiklose. Apdovanota progimnazijos direktorės padėkos raštu už bibliotekos veiklą 2022/2023 mokslo metais.

Dalyvavo Viktorinos „Žaidžiu lietuvišku žodžiu“ , skirtos Spaudos atgavimo, kalbos ir knygos dienai vertinimo komisijoje (2023-05-12), projekto „Pajūriais pamariais“, skirto Klaipėdos krašto prijungimo prie Lietuvos 100-mečio paminėjimui, skaitovų vertinimo komisijoje (2023-04-02).

**IIi. metiniai veiklos Tikslai, UŽDAVINIAI IR prioritetai**

1. Bibliotekos tikslas – visapusiškai tenkinti mokyklos bendruomenės narių informacinius poreikius, savo fondais ir veikla dalyvauti ugdymo procese.
2. Uždaviniai:

2.1. Analizuoti turimus išteklius ir mokyklos bendruomenės informacijos poreikius.

2.2. Vykdyti, inicijuoti projektus, renginius, akcijas, bendradarbiaujant kartu su įvairių dalykų mokytojais.

2.3. Ugdyti mokinių informacinius, darbo su informacija, gebėjimus, bei kompetencijas.

**IV. VEIKLOS PRIEMONĖS**

|  |  |  |  |
| --- | --- | --- | --- |
| Eil.  Nr. | Priemonės | Laikas | Atsakingas |
| **1.** | **Fondo komplektavimas ir tvarkymas** |  | A. Tilvikienė |
| 1.1 | Pildyti bibliotekos fondą programine ir laisvalaikio literatūra pagal atnaujintas ugdymo programas. | Visus metus |  |
| 1.2 | Nurašyti susidėvėjusias, praradusias aktualumą, neatitinkančias ugdymo programų turinio knygas. | Lapkričio mėn. |  |
| 1.3 | Kasdieninis fondo tvarkymas. | Nuolat |  |
| **2.** | **Skaitytojų ir lankytojų aptarnavimas** |  | A. Tilvikienė |
| 2.1 | Skaitytojų telkimas, individualūs pokalbiai su skaitytojais. | Nuolat |  |
| 2.2 | Perregistruoti skaitytojus. | Nuo rugsėjo 1-mos |  |
| 2.3 | Informacinio raštingumo ugdymas pradinėse klasėse:  ,,Pirmoji kelionė į knygų šalį“(1 kl. mokinių pažintis su mokyklos biblioteka, naudojimosi taisyklėmis). | Rugsėjo mėn. |  |
| 2.4 | Skatinti mokinių domėjimąsi literatūra, siūlyti ne tik programinę, bet ir laisvalaikio skaitymui skirtą literatūrą. Antrų klasių mokinius skatinti išduodant skaitytojo pasus, kuriuose rinks antspaudus už perskaitytas knygas. | Nuolat |  |
| 2.5 | Darbas su bibliotekos skolininkais. | Nuolat |  |
| **3.** | **Informacinė veikla ir paslaugos** |  | A. Tilvikienė |
| 3.1 | Pagalba mokytojams ir mokiniams naudojantis informacinėmis ir techninėmis priemonėmis. | Nuolat |  |
| 3.2 | Informacijos paieška enciklopedijose, žinynuose, žodynuose .Mokyti mokinius pasirinkti ir surasti juos dominančią informaciją. | Pagal poreikį |  |
| **3.3** | **Literatūros, metodinių, mokinių darbų parodų ir teminių lentynų, minint tautines, valstybines šventes ir kultūros veikėjų sukaktis rengimas:** |  | A. Tilvikienė |
| 3.3.1 | konkursas „Kritinį mąstymą ugdykime kartu!“. Asociacijos „Langas į ateitį“ ir „Viešieji interneto prieigos taškai“ projekto „Medijų  raštingumo stiprinimas bendruomenėse konkursas, skirtą mokyklų bibliotekoms. | 2024 m. sausio 20 d. iki 2024 m. vasario 29 d. | A.Tilvikienė |
| 3.3.2 | literatūros paroda „Knygos iš praeities“, senųjų knygų paroda, skirta Knygnešio dienai; | 2024-03-18-  2024-03-31 | A. Tilvikienė |
| 3.3.3 | literatūros paroda „Lietuva- NATO 20 metų“ ; | 2024-03-29 | A. Tilvikienė |
| 3.3.4 | pamoka spec. poreikių mokiniams - „Mokausi bibliotekoje“ skirta Tarptautinei vaikiškos knygos dienai. | 2024-04-09 | L. Sirutytė  A. Tilvikienė |
| 3.3.5 | popietė „Knyga -mano draugė“, skirta geriausių skaitytojų pagerbimui ; | 2024-05-31 | A. Tilvikienė |
| 3.3.6 | tarptautinis Baltų literatūros projektas **„Baltų literatūros savaitė / Baltu literatūras nedēļa“** | 2023 m. rugsėjo mėn. | A. Tilvikienė |
| 3.3.7 | literatūros paroda „Dainų šventės šimtmetis“; | 2024-08-26 | A. Tilvikienė |
| 3.3.8 | šiaurės šalių literatūros savaitės skaitymai; | 2024 m. lapkričio mėn. | A. Tilvikienė |
| 3.3.9 | viktorina, skirta Prano Mašioto 161-sioms gimimo metinėms ; | 2024-12-19 | A. Tilvikienė |
| 3.3.10 | knygų dovanojimo bibliotekai akciją ,,Bibliotekų Knygų Kalėdos 2024“; | 2024-12-01-2024-12-31 | A. Tilvikienė |
| 3.3.11 | pagalba organizuojant mokyklinius renginius. | Pagal poreikį | A. Tilvikienė |
| **4.** | **Informacinių gebėjimų ugdymas** |  | A. Tilvikienė |
| 4.1 | Konsultacijos ir pagalba mokytojams ir mokiniams, dirbantiems bibliotekoje ir skaitykloje su įvairių formų informacine medžiaga bei priemonėmis. | Pagal poreikį |  |
| 4.2 | Padėti bibliotekos lankytojams naudotis informacijos paieškos sistemomis, mokinti formuluoti kuo tikslesnes užklausas. | Pagal poreikį |  |
| 4.3 | Bibliotekinės pamokėlės, kaip susirasti informaciją bibliotekoje. | Pagal poreikį |  |
| **5.** | **Literatūros naujienų sklaida** |  | A. Tilvikienė |
|  | Naujienų mokytojams (pedagoginių, periodinių ir metodinių leidinių, leidyklų reklamų) sklaida, bibliotekoje, individualiai el. paštu, ir Tamo dienyne. | Nuolat |  |
| **6.** | **Vadovėlių fondo organizavimas** |  | A. Tilvikienė |
| 6.1 | Ištirti vadovėlių, išleistų pagal atnaujintas ugdymo programas, paklausą 2024/2054 m. m. | 2024 m. vasario mėn. |  |
| 6.2 | Užsakyti vadovėlius 2024/2025 m. m, panaudojant visas skirtas lėšas. | Iki 2024-12-31 |  |
| 6.3 | Naujai gautus vadovėlius paruošti išdavimui, sutvarkyti jų apskaitą, įtraukti į MOBIS katalogą ir išduoti mokytojams. | Gavus naujus vadovėlius |  |
| 6.4 | Nurašyti susidėvėjusius vadovėlius. | Iki  2024-11-30 |  |
| 6.5 | Mokymo priemonių užsakymas. | 2024 m.  10-11 mėn. | A. Tilvikienė  L. Pocienė |
| **7.** | **Bibliotekos valdymas** |  | A. Tilvikienė |
| 7.1 | Bibliotekos veiklos planavimas. Parašyti bibliotekos metinės veiklos programą 2024 metams. | Iki  2024-01-02 |  |
| 7.2 | Sistemingai tvarkyti bibliotekinę dokumentaciją. | Nuolat |  |
| 7.3 | Vykdyti skaitytojų kompiuterinį aptarnavimą programomis „MOBIS“. | Nuolat |  |
| 7.4 | Paruošti statistinę bibliotekos ataskaitą Klaipėdos miesto PŠKC ir Lietuvos nacionalinei bibliotekai. | Iki  2024-01-10 |  |
| **8.** | **Profesinės darbo patirties sklaida ir kvalifikacija** |  | A. Tilvikienė |
| 8.1 | Dalyvauti miesto mokyklų bibliotekininkų metodinio būrelio veikloje. | Pagal metodinio būrelio veiklos planą. |  |
| 8.2 | Palaikyti bendradarbiavimą su miesto mokyklų bibliotekininkėmis, konsultuotis ir konsultuoti darbo klausimais. | Pagal poreikį |  |
| 8.3 | Susipažinti su profesinėmis naujienomis spaudoje, internete. | Visus metus |  |
| 8.4 | Dalyvauti bibliotekininkams organizuojamuose kvalifikacijos tobulinimo seminaruose. | Pagal PŠKC planą ir kitų organizacijų mokymų, seminarų pasiūlymus. |  |

Bibliotekininkė A. Tilvikienė